**ROMÂNIA (nu produce efecte juridice)\***

**JUDEŢUL MUREŞ Inițiator**

**MUNICIPIULUI TÂRGU MUREŞ PRIMAR**

**Direcția D.P.F.I.R.U.R.P.L, SPFI SOÓS ZOLTÁN**

**Nr. 72739/13.11.2023**

**REFERAT DE APROBARE**

pentru aprobarea modificării Art. 2 și Art.3 al HCL nr. 40 din 27 februarie 2020 privind aprobarea proiectului „**Reamenajarea infrastructurii pe coridorul deservit de transportul public local pe zona Vest – Centru a Municipiului Târgu Mureș**” și a cheltuielilor aferente, finanțat prin Programul Operațional Regional 2014-2020, POR/2017/4/4.1/1

Prin Programul Operațional Regional (POR) 2014-2020 s-a lansat apelul de proiecte pe Axa 4 - Sprijinirea dezvoltării urbane durabile, cu scopul atragerii fondurilor nerambursabile alocate. Una dintre prioritățile de investiții pe axa prioritară 4 este si 4e- Promovarea unor strategii cu emisii scăzute de dioxid de carbon pentru toate tipurile de teritorii, în special pentru zonele urbane, inclusiv promovarea mobilității urbane multimodale durabile și a măsurilor de adaptare relevante pentru atenuareObiectivul specific 4.1 - „Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă”.

Municipiul Târgu Mureș fiind eligibil conform Ghidului solicitantului, a elaborat o cerere de finanţare cu titlul: **Reamenajarea infrastructurii pe coridorul deservit de transportul public local pe zona Vest – Centru a Municipiului Târgu Mureș.**

Proiectul are ca scop asigurarea unui serviciu eficient de transport public de calatori si îmbunatatirea conditiilor pentru utilizarea modurilor nemotorizate de transport, în vederea reducerii numarului de deplasari cu transportul privat (cu autoturisme) si reducerea emisiilor de echivalent CO2 din transport.

În cursul implementării proiectului s-a elaborat Proiectul tehnic avizat de către finanțator care a avut ca urmare actualizarea prin HCL nr. 248/21.07.2023 a indicatorilor tehnico - economici. În urma acestei etape s-a procedat la realizarea procedurii de achizitie a lucrarilor de constructii care fac obiectul proiectului.

Deoarece în urma încheierii contractului de lucrări s-au identificat lucrări neeligibile s-a procedat la actualizarea bugetului proiectului din cererea de finantare prin cresterea valorii neeligibile a proiectului cu valorile identificate în urma contractării lucrărilor.

Actualizarea bugetului proiectului şi/sau a celorlalte documente relevante se va face în baza prevederilor art. 9 din Contractul de finanțare nr. 5370/06.05.2020 încheiat cu Ministerul Lucrărilor Publice, Dezvoltării și Administrației și Organismul Intermediar al Agenției pentru Dezvoltare Regională Centru pentru proiectul cu titlul **“Reamenajarea infrastructurii pe coridorul deservit de transportul public local pe zona Vest – Centru a Municipiului Târgu Mureș”.** Actualizarea se realizează în limitele criteriilor de eligibilitate existente, cheltuielile în cauză putându-se încadra la secțiunea de cheltuieli eligibile în limita criteriilor din ghidul specific aplicabil.

Urmarea a aprobării HCL 248/21.07.2023, se impune aprobarea modificării și actualizării HCL nr. 40 din 27 februarie 2020, în sensul modificării bugetului proiectului după cum urmează:

|  |  |  |
| --- | --- | --- |
| **Nr. Crt.** | **SURSE DE FINANȚARE** | **VALOARE** |
| **I** | **Valoarea totală a cererii de finanțare din care:** | **64.834.466,01** |
| I.1 | Valoarea totală neeligibilă, inclusiv TVA aferent | 38.721.806,36 |
| I.2 | Valoarea totală eligibilă | 26.112.659,65 |

Față de cele arătate mai sus în conformitate cu prevederile Codului administrativ propunem spre dezbatere și aprobare Consiliului Local Târgu Mureș, proiectul de hotărâre privind aprobarea modificării și actualizării HCL nr. 40/27.02.2020 privind aprobarea proiectului „**Reamenajarea infrastructurii pe coridorul deservit de transportul public local pe zona Vest – Centru a Municipiului Târgu Mureș**” și a cheltuielilor aferente, finanțat prin Programul Operațional Regional 2014-2020, POR/2017/4/4.1/1.

**D.P.F.I.R.U.R.P.L. S.P.F.I .**

**Director , Șef Serviciu,**

**Costașuc Irma Ijac Dana**

**Aviz favorabil**

**Direcția Tehnică,**

.

Întocmit: Codruța Moldovan

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

**PROIECT**

**(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR**

**Consiliul Local Al Municipiului Târgu Mureş SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2023**

pentru aprobarea modificării Art. 2 și Art.3 al HCL nr. 40 din 27 februarie 2020 privind aprobarea proiectului „**Reamenajarea infrastructurii pe coridorul deservit de transportul public local pe zona Vest – Centru a Municipiului Târgu Mureș**” și a cheltuielilor aferente, finanțat prin Programul Operațional Regional 2014-2020, POR/2017/4/4.1/1

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

* Referatul de aprobare nr. 72739 din data de 13.11.2023 inițiat de Primar prin Direcția Proiecte cu Finanțare Internațională, Resurse Umane, Relații cu Publicul și Logistică, Serviciul Proiecte cu Finanțare Internațională, pentru aprobarea modificării Art. 2 și Art.3 al HCL nr. 40 din 27 februarie 2020 privind aprobarea proiectului „**Reamenajarea infrastructurii pe coridorul deservit de transportul public local pe zona Vest – Centru a Municipiului Târgu Mureș**” și a cheltuielilor aferente, finanțat prin Programul Operațional Regional 2014-2020, POR/2017/4/4.1/1
* Raportul de specialitate al Direcției Economice
* Raportul de specialitate al Direcției Juridice, Contencios Administrativ și Administrație Publică Locală
* Avizul favorabil al Direcției Tehnice
* Raportul Comisiilor de specialitate din cadrul Consiliului local municipal Târgu Mureș

**În conformitate cu prevederile :**

Contractului de finanțare nr. 5370/06.05.2020 încheiat cu Ministerul Lucrărilor Publice, Dezvoltării și Administrației și Organismul Intermediar al Agenției pentru Dezvoltare Regională Centru

* HCL privind aprobarea proiectului „**Reamenajarea infrastructurii pe coridorul deservit de transportul public local pe zona Vest – Centru a Municipiului Târgu Mureș**” și a cheltuielilor aferente, finanțat prin Programul Operațional Regional 2014-2020, POR/2017/4/4.1/1
* Ghidului solicitantului pentru POR 2014-2020, Axa prioritară 4, Prioritate de investiții 4.4, Obiectiv Specific 4.4 -„Creșterea calității infrastructurii în vederea asigurării accesului sporit la educație timpurie și sprijinirea participării părinților pe piața forței de muncă”

HCL nr. 248/21.07.2023 privind actualizarea indicatorilor tehnico-economici, pentru obiectivul de investiții:

* art. 59 - 62 din Legea nr. 24/2000 privind normele de tehnică legislativă pentru elaborarea actelor normative, republicată,
* art. 129 alin.(1), alin. (2) lit. „b”, alin. (4) lit. „d”, art. 139 alin. (1) art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ.

**H o t ă r ă ş t e :**

**Art.I.**Se aprobă modificarea Art.2 și Art.3 din Hotărârea Consiliului Local al Municipiului Târgu Mureș nr. HCL nr. 40 din 27 februarie 2020 privind aprobarea proiectului „**Reamenajarea infrastructurii pe coridorul deservit de transportul public local pe zona Vest – Centru a Municipiului Târgu Mureș**” și a cheltuielilor aferente, finanțat prin Programul Operațional Regional 2014-2020, POR/2017/4/4.1/1, după cum urmează:

Art.2 se modifică şi va avea următorul cuprins :

**”Art. 2.** Se aprobă valoarea totală a proiectului **”Reamenajarea infrastructurii pe coridorul deservit de transportul public local pe zona Vest – Centru a Municipiului Târgu Mureș”**, în cuantum de **64.834.466,01** lei (inclusiv TVA) din care valoarea totală eligibilă  **26.112.659,65 lei** și valoarea totală neeligibilă de **38.721.806,36 lei.**”

Art.3 se modifică şi va avea următorul cuprins :

**”Art. 3.** Se aprobă contribuția proprie în proiect a **39.244.059,56** lei, reprezentând achitarea tuturor cheltuielilor neeligibile ale proiectului, cât și contribuția de 2 % din valoarea eligibilă a proiectului, în cuantum de **522.253,20 lei**, reprezentând cofinanțarea proiectului Reamenajarea infrastructurii pe coridorul deservit de transportul public local pe zona Vest – Centru a Municipiului Târgu Mureș.

**Art.II.** Celelalte prevederi ale Hotărârii Consiliului Local nr. 40 din 27 februarie 2020 rămân neschimbate.

**Art.III.** Cu aducere spre îndeplinire a prezentei hotărâri se încredințează Executivul Municipiului Târgu Mureș, prin Direcția Economică, Direcția Proiecte cu Finanţare Internațională, Resurse Umane, Relații cu publicul şi Logistică, Direcția Tehnică.

**Art. IV.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.V.** Prezenta hotărâre se comunică:

- Direcției Proiecte cu Finanțare Internațională, Resurse Umane, Relații cu Publicul și Logistică,

- Direcției Economice,

- Direcției Tehnice.

**Viză de legalitate,**

**Secretarul general al Municipiului Târgu Mureș**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**